open-index/open-wikipedia-markdown huggingface dataset:
Килдинсколапонски јазик

**Килдинсколапонски јазик** — дел од групата на лапонски јазици од угрофинското семејство.. Јазикот го зборуваат околу 500 луѓе во Русија, поточно во Мурманската област. Килдинсколапонскиот јазик користи килдинсколапонска азбука, азбука заснована на кирилицата.

## Азбука

Категорија:Лапонски јазици
Категорија:Кирилични азбуки
Категорија:Јазици во Русија
Ладнокрвност

thumb|250px|Термографска слика на змија обвитката околу човечка рака.
**Ладнокрвни животни** или **ектотермни животни** се оние животни кои ја одржуваат телесната температура со помош на надворешни (*екто* = надворешност) фактори. Изразот „ладнокрвни“ денес се смета за застарен. Напредокот на проучувањата за тоа како животните ја одржуваат внатрешната температура (*терморегулација*) покажал дека разграничувањето на ладнокрвни и топлокрвни животни не е прецизно, туку дека најголемиот број животни во различни ситуации припаѓаат некаде во средината помеѓу тие два екстреми.

## Дефиниции
[thumb|right|250px|Топлинска фотографија на ладнокрвната [тарантула на топлокрвната човечка рака.]]

Ладнокрвните животни главно користат некои од следниве форми на терморегулација:

* Ектотермија - ја контролираат температурата преку надворешни средства како што е сонцето или струењето на воздух или вода. 
* Поикилотермија - телесната температура варира според температурата на околината. 
* Брадиметаболизам - имаат брз метаболизам и повисока температура кога се активни, а многу побавен метаболизам кога се во мирување, хибернација или одмараат.

Голем број ладнокрвни животни користат комбинација од некои од овие форми.

## Типови на контрола на температурата

Некои примери за контрола на температурата се:
* Змиите и гуштерите кои се сончаат на топли карпи
* Рибите кои ја менуваат длабочината на водата за да најдат посоодветна температура 
* Пустински животни кои се кријат под песокот во текот на денот 
* Инсектите кои ги загреваат мускулите со треперење 
* Ширењето или собирањето на периферните крвни садови заради прилагодување кон надворешната температура.

Како што може да се забележи, и топлокрвните животни користат некои од овие техники, на пример тресење за да се загреат.

Ладнокрвните животни често имаат посложен метаболизам од хомеотермните, бидејќи тој варира со температурата. Поради тоа, ладнокрвните животни ретко поддржуваат сложени органски системи, како што е мозокот или крилјата. Некои од најсложените адаптации на околината во природата се откриени токму кај ладнокрвните животни.

Општо гледано, ладнокрвните животни не го користат својот метаболизам за да се загреат или оладат. Поради тоа користат и многу помалку храна и енергија - 1/3 до 1/10 од топлокрвните.

Некои поголеми ладнокрвни животни, поради големиот однос на телесниот волумен и телесна површина, се способни да одржат релативно висока телесна температура и високо ниво на метаболизмот. Овој феномен, познат како гигантотермија е забележан кај големите морски желки, големите ајкули, а веројатно бил присутен и кај диносаурусите.

## Поврзано
	 
* Топлокрвни животни

## Надворешни врски

* Dinosauria.com: What is Warm-bloodedness anyway? 
* The Reptipage: What is cold-blooded?

## Наводи

Категорија:Физиологија на животните
Toxicity (Албум)

***Toxicity*** е вториот албум на групата System Of A Down. Беше издаден на 4 септември 2001 година. Брзо се најде на врвот на американските и канадските топ листи. 

## Надворешни врски
*
*
*

T
Категорија:Албуми од 2001
Терсколапонски јазик

**Терсколапонски јазик** — дел од групата на лапонски јазици од угрофинското семејство. Јазикот се зборувал во североисточниот дел на Колскиот Полуостров, но денес јазикот е при изумирање. Денес има околу 10 луѓе што го зборуваат. терсколапонскиот јазик не е пишан јазик.

Категорија:Лапонски јазици
Категорија:Загрозени јазици во Европа
Категорија:Јазици во Русија
Инкубација

**Инкубација** може да се однесува на:

* Инкубација (микробиологија), период од заразата до појавувањето на симптоми на болеста во микробиологијата. 
* Квачење, период од полагањето или снесувањето на јајце до излегнувањето на младите кај голем број животни. 
* Инкубација (новородени), сместување на новородени бебиња во посебни услови на температура, влага и чистота на воздухот во тнр. инкубатор.
Квачење

thumb|right|200px|Вид на патка која лежи на јајцата во текот на инкубацијата.
**Квачење** — дел од размножувачкиот процес кај јајценесните животни во кој од снесеното (положеното) јајце се развива и излегува младенчето по пат на инкубација. Животното што врши вакво дејство се нарекува **квачка**, а поимот обично се однесува на птици.

Во текот на квачењето, родителите се однесуваат различно: додека некои видови (главно топлокрвните животни) остануваат да ги чуваат и лежат јајцата, други едноставно ги закопуваат и ги напуштаат. Трети пак, остануваат во близина и по излегнувањето им се враќаат на младенчињата. Лежењето на јајцата („квачење“) кај топлокрвните животни обезбедува постојана топлина на зародишот во јајцето која помага во неговиот развој. 

Категорија:Етологија
Категорија:Развојна биологија
Категорија:Репродуктивен систем
Хромозом 1 (човек)

125px|right|frame|Првиот човечки хромозом со обележани генски локуси.
**Првиот човечки хромозом** или **хромозомот 1** е најголемиот човечки хромозом. Здравите единки имаат две копии на хромозомот 1 (како што е и со останатите телесни хромозоми) кои не се полови хромозоми. Хромозомот 1 се протега на околу 247 милиони нуклеотидни базни парови кои се основните единици на ДНК. Тој претставува околу 8% од вкупната ДНК во човечките клетки.

Се претпоставува дека хромозомот 1 се состои од 4220 гени, надминувајќи ги претходните претпоставки основани на неговата должина. Тој е последниот хромозом на кого му се одредени нуклеотидните низи, и тоа две декади по започнувањето на Human Genome Project.

Бројот на варијации на нуклеотидите (SNP или единечен нуклеотиден полиморфизам) изнесува околу 740000.

## Гени

Следните ознаки се кратенки за гените кои се наоѓаат на хромозомот 1, а до нив се наоѓа името на белковината (ензимот) кој тие гени го кодираат:
* ACADM: ацил-Коензим А дехидрогеназа, С-4 до С-12 
* ASPM: детерминанта за големината на мозокот 
* COL11A1: колаген, тип XI, алфа 1
* CPT2: карнитин палмитоилтрансфераза II 
* DBT: дихидролипоамид трансацилаза со разгранет С-ланец Е2 
* DIRAS3: DIRAS фамилија на гени
* ESPN: еспин (автозомно рецесивна глувонемост 36) 
* F5: коагулациски фактор V (проакцелерин, лабилен фактор) 
* FMO3: флавин-содржечка монооксигеназа 3 
* GALE: UDP-галактоза-4-епимераза
* GBA: гликозидаза, бета; вклучува гликозилкерамидаза (ген за Гаушерова болест) 
* GJB3: белковина која влегува во градбата на меѓуклеточните канали, бета 3, 31kDa (конексин 31) 
* GLC1A: ген за глаукома 
* HFE2: хемохроматоза тип 2 (младешка состојба)
* HMGCL: 3-хидроксиметил-3-метилглутарил-Коензим А лијаза (хидроксиметилглутарикацидурија) 
* HPC1: ген за рак на простата 
* IRF6: ген за формирање на сврзно ткиво 
* KCNQ4: калиумов канал
* KIF1B: 18 член на фамилијата на киназин 
* LMNA: ламин А/С 
* MFN2: митофузин 2 
* MPZ: миелинска белковина нула (Чаркот-Мари-Тут невропатија 1В) 
* MTHFR: 5,10-метилентетрахидрофолат редуктаза (NADPH)
* MTR: 5-метилтетрахидрофолат-хомоцистеин метилтрансфераза 
* MUTYH: мутY хомолог (*E. coli*)
* PARK7: Паркинсонова болест (автозомно рецесивна) 7
* PINK1: PTEN индуцирана киназа 1 
* PLOD1: проколаген-лизин 1, 2-оксоглутарат 5-диоксигеназа 1
* PPOX: протопорфириноген оксидаза
* PSEN2: пресенилин 2 (Алцхајмерова болест 4) 
* SDHB: сукцинат дехидрогеназа, подединица В на овој комплекс 
* TSHB: тироидно-стимулирачки хормон, бета 
* UROD: уропорфириноген декарбоксилаза (ген за порфирија кутанеа тарда) 
* USH2A: Ашеров синдром 2A (автозомно рецесивен, блага форма)

## Наводи

Категорија:Хромозоми
Категорија:Човечки хромозоми
Категорија:Гени на хромозомот 1
Јајценосни животни

**Јајценосни** или **овипарни** животни се оние кои полагаат (несат) јајца, со малку или никаков ембрионски развој во телото на мајката. Ова е метод на биолошка репродукција на повеќето риби, водоземци, влекачи, сите птици и најголемиот број инсекти. 

Сувоземните животни ги полагаат јајцата откако е завршен процесот на внатрешно оплодување. Водните животни, како на пример рибите, ги полагаат јајцата пред оплодувањето, а мажјаците ја полагаат спермата на положените јајца, и така настанува надворешно оплодување. 

Речиси сите нејајценосни риби, водоземци и влекачи се јајцеживородни (ововивипарни), т.е. јајцата се излегнуваат во телото на мајката (или во случајот на морскиот коњ во телото на таткото). Спротивно на јајценосните се живородните (вивипарните) животни. 

Постојат само две фемилии на јајценосни цицачи, наречени едноотворни: клунестите ежови и клунарите, и двата живеат во Австралија. 

## Поврзано
* Живородни животни
* Јајцеживородни животни
* Јајценосни цицачи

Категорија:Репродуктивен систем
Живородност

[thumb|''[Poa alpina*, [[трева]] која покажува вивипарни особини: семките р'тат додека сè уште закачени за растението-мајка.]]
*'Живородно** или **вивипарно''' животно е животното кај кое ембрионот се развива во телото на мајката, наместо надвор од телото на мајката (јајценосни животни). Мајката потоа го раѓа младенчето. 

## Наводи

## Поврзано
* Јајценосни животни
* Јајцеживородни животни

Категорија:Репродуктивен систем
Полов диморфизам

**Полов диморфизам** се нарекува систематската разлика во формата помеѓу единки од различен пол кај ист вид животни. Примерите во природата се однесуваат на растот, бојата, изгледот на крзното итн. Се смета дека кај повеќето видови половиот диморфизам е резултат на сексуалната конкуренција - освојување на женката преку додворување со изгледот или со борба меѓу мажјаците.

Зборот диморфизам доаѓа од грчките зборови *ди* - два и *морф* - форма.

Примери за полов диморфизам:


Image:See elefanten edit.jpg|Морски слон, мажјакот е поголем
Image:Male and female pheasant.jpg|Фазан женка (лево) и мажјак
Image:Peacock courting peahen.jpg|Паун се додворува на пауница
Image:Anas platyrhynchosZZ.jpg|Мажјакот на патката има зелена глава
Image:Orgyia recens.jpg|(*Orgyia recens*)above♂, below♀ 
Image:Cryptopsaras couesii (triplewart seadevil).png|Женка од видот Cryptopsaras couesii со мажјакот паразитски закачен близу до клоаката (стрелка) 
Image:Male and female A. appensa.jpg|Пајаци од видот Argiope appensa, поголемата е женка



Категорија:Сексуалност
Категорија:Репродуктивен систем
Акалсколапонски јазик

**Акалсколапонски јазик** — мртов јазик од групата на лапонски јазици од угрофинското семејство. Јазикот се зборувал на Колскиот Полуостров во Русија. Јазикот се сметал за дијалект на килдинсколапонскиот, но денес, посмртно е окарактеризиран како посебен јазик и јазик сличен на сколтскиот лапонски.
Јазикот исчезнал со смртта на последниот човек што го зборувал јазикот, тоа била Марја Сергина и умрела на 29 декември 2003 година.

Категорија:Лапонски јазици
Категорија:Мртви јазици во Европа
Категорија:Јазици во Русија
Wh (диграма)

Диграмата **wh** се користи за изразување на фонема:

* Во англискиот јазик,  (безвучна усненозаднонепчена струјна согласка) продолжението на праиндоевропскиот усненозаеднонепчен глас (порано се пишувал како *hw*). Најзабележителен пример се прашалните зборови, кои обично започнуваат со оваа фонема, па така на англиски се наречени *wh-words*. Меѓутоа оваа диграма денес обично се изговара со  кога стои пред буквата „o“, како во „*who*“ или „*whole*“. Фонемата  има прераснато во  во највеќето варијанти на англискиот јазик.

* Во маорскиот јазик, диграмата ја означува безвучната двоуснена струјна согласка () или /f/ , со извесни регионални варијации блиски на /h/ или //. Во регионот Таранаки, Нов Зеланд, некои говорници го изговараат како глотализирано /w/. Изговорот со /f/ е најчест, веројатно поради влијанието на англискиот јазик. При транскрибирање на маорските зборови на македонски, оваа диграма секогаш се предава со „ф“. 

* Во африканскиот јазик коса, ова означува //, шумолива варијанта на /w/. Се среќава во заемки.

## Поврзано
* Хвеар
* Ф

Категорија:Диграми
Авогадров број

[десно|мини|[Амедео Авогадро]]
**Авогадров број**, познат како **Авогадрова константа** — бројот на молекули во еден мол супстанца. Се означува со симболот NA (или со L по австрискиот физичар Јохан Џозеф Лошмит), кој прв ја определил приближната големина на молекулата. Авогадровиот број изнесува 6,022 141 99(47) &middot; 1023 -{mol}--1.

## Наводи

Категорија:Физика
Категорија:Количество супстанција
Категорија:Основни константи
Ечер

thumb|200px|right|Поглед кон селото
**Ечер** (унгарски:*Ecser*, словачки:*Ečer*) е село во унгарската жупанија Пешта. Соседни населени места на Ечер се: Маглод, Вечеш, Ѓамро и Уло. Селото се наоѓа околу 25 километри југоисточно од Будимпешта, блиску до меѓународниот аеродром Ферихеѓ. Покрај  Ечер поминува патот M0 и железничката пруга Будимпешта- Солнок.

## Историја
Ечер за првпат се спомнува на 15 декември 1315, иако селото настанало во 896 година кога унгарците пристигнале во денешната нивна татковина. Според легендата, името на селото му го дал племенскиот водич Арпад. Кога ги прашал селаните за името на селото, тие немале одговор , па тој им рекол: „Па тогаш наречете го даб“ или на унгарски јазик cser(fa).

За време на турското владеење селото останало без население, воглавном како последица од опсадата на Будим од страна на Турците. Во војната за независност на Унгарија (1703-1711), во војската Ракоциј имало 11 војници од Ечер. Во првата половина на 18 век, сопственикот на селото грофот Антал Грасалкович ги населил словаците во ова место. Според пописот од 1836 година, 80% од населението биле словаци. После втората светска војна 25 словачки фамилии се преселиле во Чехословачка, а тука дошле унгарци од Словачка.

## Култура
thumb|right|200px|Црква во Ечер
Во Ечер се наоѓа барокна католичка црква посветена на Св. Антониј. Датира од 1740 година.

Селото е познато по познатиот сватовски танц (Ecseri lakodalmas). Секој февруари во селото се одржува бал на парови во традиционална облека (Nős és Páros).

На грбот на селото се прикажани црква, сватовски танец и даб.

## Збратимени населени места

* Злате Класи ()
* Кумбаг ()

Категорија:Населени места во Унгарија
Интел

**Корпорацијата Интел ** е најголемата светска компанија за производство на полупроводници која е еден од најстарите пронаоѓачи и производители на микрообработувачи, кои во минатите децении па и денес се најпродавани на светскиот пазар за микрообработувачи. Интел е основана на 18 јули 1968 година во Санта Клара, Калифорнија и регистрирана под името "Integrated Electronics Corporation" (Корпорација за интегрирани електроники). Покрај микрообработувачи Интел исто така произведува и матични плочи, мрежни картички, интегрирани кола, флеш мемории, графички картички како и други производи поврзани со комуникации и компјутери. Основана од страна на Роберт Нојс и Гордон Мур, а под водство на брилијантниот извршен директор Андру Грув, Интел постана водечка компанија за производство на најнови технолошки достигнувања. Познатиот бренд на микрообработувачи на Интел "Пентиум" стана препознатлив насекаде во светот и го има во скоро секој дом.

Првенствено главна цел на производство и пордажба на Интел претставуваа СРАМ и ДРАМ мемориските чипови сè до раните 80-ти кога личните сметачи достигнаа огромен успех и производството на микрообработувачи стана нивна главна цел на производство и развивање. Во почетокот на 90-тите Интел инвестираше огромни средства за развивање на микрообработувачите што го направи Интел доминантен снабдувач на пазарот со микрообработувачи.

За да ја одбрани оваа своја позиција на пазарот Интел водел многу битки и користел доста контроверзни тактики. Во мај 2009, Европскиот комесар за заштита на конкуренцијата го казни Интел со дотогаш рекордни 1,06 милијарди евра казна бидејќи на производителите на компјутерска опрема им давал значајни бенефиции доколку не ги користат конкурентските компоненти во своите производи. Жалбата на оваа пракса на Интел била изнесена пред Европската комисија за конкуренцијата од конкурентот на Интел, АМД.

Денес Интел спаѓа во групата на најмоќните и најбогатите светски компании.

## Наводи

Категорија:Сметачки претпријатија од САД
Категорија:Технолошки претпријатија од САД
Категорија:Производители на мобилни телефони
Адамстаун

**Адамстаун** (англ. *Adamstown*) е единственото населено место на островската земјичка Питкерн, и така воедно е и нејзиниот главен град. Местото лежи во средиштето на северниот крајбрежен дел на островот и брои население од 50 жители - севкупното население на Питкерн. Адамстаун го држи рекордот за најмал главен град на светот, но сепак има пристап кон сателитска телевизија (само бесплатни канали), сателитски интернет и сателитски телефон.

Меѓутоа претежно контакти се одржуваат преку радиостаница. Градот е местото каде највеќето жители јадат и спијат, додека работата главно им се состои од берење овошје и лов по храна во другите предели на островот.

## Галерија

File:Pitcairn - Church of Adamstown.jpg|Црквата на Адамстаун
File:Bounty bay.jpg|Заливот Баунти
File:Geodesy Collection Pitcairn Island.jpg|Луѓе се истоваруваат во заливот Баунти
File:Bountybibel.jpg|Библија од бродот Баунти во црквата
File:


## Белешки
*  Површина на островот Питкерн.

## Надворешни врски

* Туристички водич на Адамстаун на Travellerspoint 

Категорија:Питкерн
Адамстаун
Категорија:Британски главни градови
Категорија:Населени места основани во 1790 година
Хромозом 2 (човек)

125px|right|Генски локуси на 2 човечки хромозом.
**Вториот човечки хромозом** или **хромозомот 2** е еден од 23 пара на хромозоми кај луѓето. Луѓето обично имаат по две копии од овој хромозом. Тој е воедно и вториот најголем хромозом во човечкиот кариотип, кој опфаќа или е составен од 237 милиони базни парови. (градбените единки на ДНК) и претставува речиси 8% од вкупната ДНК во клетките.

Бројот на гени кои се наоѓаат на овој хромозом значително варира. Најверојатно овој хромозом содржи 1491 ген, вклучувајќи го и HOXD хомеобокс генскиот збир (кластер), кој ја одредува положбата на сите делови од телото (глава, гради, екстремитети).

## Еволуција

За хромозомот 2 се мисли дека е настанат по пат на соединување на два хромозома-предци. Доказите за ова се:

* Сличноста на хромозомот 2 со два мајмунски хромозоми. Најблискиот човечки роднина, бонобо, има скоро идентични ДНК-низи со вториот човечки хромозом, но тие се наоѓаат на два одделни хромозома. Ист е случајот и кај подалечните роднини-горилата и орангутанот.
* Присуството на вестигален центромер. Обично еден хромозом поседува само еден центромер, но хромозомот 2 се забележуваат и остатоци од втор центромер.
* Присуството на вестигални теломери. Овие структури најчесто се наоѓаат на краевите од секој хромозом, но кај хромозомот 2 се забележуваат додатни теломерни низи во неговиот средиштен регион.

Според горните тврдења, хромозомот 2 е силен доказ за заедничкото потекло на луѓето и останатите човеколики мајмуни.

## Наводи

Категорија:Хромозоми
Категорија:Човечки хромозоми
Категорија:Гени на хромозомот 2
Хромозом 3 (човек)

**Третиот човечки хромозом** или **хромозомот 3** е еден од 23 пара на хромозоми кај луѓето. Луѓето обично имаат по две копии од овој хромозом. Хромозомот 3 опфаќа речиси 200 милиони базни парови (градбените единки на ДНК) и претставува околу 6,5% од вкупната ДНК во клетката.

Поради различните пристапи во истражувањето на бројот на гени кај секој хромозом, и тука тој варира. Најверојатно хромозомот 3 содржи помеѓу 11000 и 1500 гени.

## Мутирани (рецесивни) гени и болести

На третиот човечки хромозом се картирани гени кои ги предизвикуваат следните генески болести:

* алкаптонурија
* примарен глауком од отворен тип 
* есенцијална хипертензија
* низок раст
* инсулин-независна шеќерна болест
* липом
* лимфоми
* тешка гојазност
* карцином на дебелото црево
* Von Hippel-Lindauov синдром
* Ксеродерма пигментозум
* Larsenov синдром
* Hailey-Hailey-ева болест
* 3q21q26 синдром
* Fanconi-Bickelov синдром
* Bardet-Biedl синдром
* Muir-Torre синдром
* Turcot синдром
* Pseudo-Zellweger синдром
* Ашеров синдром
* Murck-Jansen синдром
* хемолитичка анемија
* автозомна глувонемост
* атрофија на оптичкиот нерв
* подложност на псоријаза
* ноќно слепило
* карцином на јајчникот и др.

Категорија:Хромозоми
Категорија:Човечки хромозоми
Категорија:Гени на хромозомот 3
Хромозом 4 (човек)

125px|right|Генски локуси на 4 човечки хромозом.
**Четвртиот човечки хромозом** или **хромозомот 4** е еден од 23 пара на хромозоми кај луѓето. Луѓето обично имаат по две копии од овој хромозом. Хромозомот 4 опфаќа повеќе од 186 милиони базни парови (градбените единки на ДНК) и претставува околу 6-6,5% од вкупната ДНК во клетката.

Поради различните пристапи во истражувањето на бројот на гени кај секој хромозом, и тука тој варира. Најверојатно хромозомот 4 содржи помеѓу 700 и 1100 гени.

## Аберации на хромозомот 4

* *[[Бришење]]та* на краткиот крак (4р-) предизвикува Волф-Хиршорнов синдром кој се одликува со ментална заостанатост, значително нарушување во растот., аномалија на лицето и др.
* *[[Парцијална трисомија]]*, 4р, која на фенотипски план се манифестира со аномалии на лицето, прстите, како и со деформитети на стапалата.

## Картирани гени и болести

На овој хромозом се картирани гени за следните болести:

* Хантингтонова болест (Хореја)
* ноќно слепило, тип 3
* ретинитис пигментоза, автозомно рецесивна
* фенилкетонурија
* муколипидоза
* акутна лимфоцитна Т леукемија
* тежок комбинациски недостаток на имунитетот
* невропенија на новороденчето
* ахондроплазија
* хипоходроплазија
* мукополисахаридоза
* Волф-Хиршорнов синдром
* хиподонција
* пибалдизам
* Паркинсонова болест, тип 1
* хипогонадотропен хипогонадизам
* маносидоза, бета
* хиперкалциурија
* хепатоцелуларен карцином
* Волфрамов синдром
* Хуриез синдром
* Реигеров синдром
* Старгартова болест
* Елис-ван Кревелд синдром
* Менкеов синдром и др.

Категорија:Хромозоми
Категорија:Човечки хромозоми
Категорија:Гени на хромозомот 4
Бамако

**Бамако**, е главен и најголем град во Мали кој брои 1,690,471 жител (2006), и моментално е најбрзорастечкиот град во Африка (6-ти во светот). Се наоѓа на реката Нигер.

Категорија:Главни градови во Африка
Женска ракометна репрезентација на Македонија

**Ракометната репрезентација на Македонија** е женска сениорска репрезентација што ја претставува Македонија на светската ракометна сцена во женска конкуренција. Репрезентацијата е раководена и е под закрила на РФМ. Тренер на репрезентацијата е Симе Симовски, а капитен на репрезентацијата е Елена Ѓорѓиевска.

## Меѓународни учества

### Европско првенство

* Европско првенство 1998: 8
* Европско првенство 2000: 8
* Европско првенство 2006: 12
* Европско првенство 2008: 7
* Европско првенство 2012: 16
* Европско првенство 2022: 16
* Европско првенство 2024: 18

### Светско првенство
* Светско првенство 1997: 7
* Светско првенство 1999: 8
* Светско првенство 2001: 21
* Светско првенство 2005: 15
* Светско првенство 2007: 12

## Состав и раководство

### Состав
Ракометарки дел од квалификациските натпревари против Словенија во јуни 2019 година.

### Раководство

### Поединечни признанија и награди

### Поранешни ѕвезди
* Индира Кастратовиќ
* Милева Велкова
* Валентина Радуловиќ
* Гордана Нацева
* Марина Абрамова
* Билјана Наумовска
* Наталија Тодоровска
* Анжела Платон
* Дана Филиповска
* Мирјана Чупиќ
* Лариса Ферзалиева
* Јулија Портјанко
* Клара Боева
* Драгана Пецевска
* Олга Бујанова
* Мирјета Бајрамовска

## Поврзано
* Ракометна Федерација на Македонија
* Ракометна машка репрезентација на Македонија

## Наводи
*  Европска Ракометна Федерација - EHF
*  Меѓународна ракометна федерација - IHF

## Надворешни врски
* Официјална страница на РФМ 
* Профил на ЕХФ 

Македонија
Категорија:Ракометот во Македонија
Ракометна, Женска
Хари Потер и Одајата на тајните (видео игра)

***Хари Потер и Одајата на тајните*** е видеоигра која беше пуштена во продажба во 2002. Беше издадена од Electronic Arts и дистрибутирана од Eurocom за PlayStation 2, Xbox и GameCube платформите. Исто така е дистрибутирана од Amaze Entertainment за PC, Game Boy Advance и Game Boy Color платформите. Оригинална верзија исто така беше создадена за PlayStation 1. Ова исто така е и последната игра за Game Boy Color во САД.

## Ликови

:*Забелешка: не се појавуваат сите наведени ликови во одредени верзии на играта.*

### Останати глумци кои позајмуваат гласови

Категорија:Видеоигри
Тим Бернерс-Ли

мини|десно|Тим Бернерс-Ли

**Тим Бернерс-Ли** (; р. 1955) — англиски информатичар кој, во Европската лабораторија за јадрена физика во Швајцарија CERN, пишува предлог за изработка на единствен хипертекстуален програм за расределба на податоците помеѓу луѓето, т.е. сѐ уште само на научниците бидејќи 1989 г. сè уште немало голем број на домашни сметачи и имало многу мал број на корисници на семрежјето (интернетот).

Овој англиски научник на Божиќ во 1990 г. ја воспоставил првата врска помеѓу HTTP-клиент и опслужувач преку семрежјето, со што влезе во историјата како творец на World Wide Web. Сер Бернерс е и еден од основачите на W3C, телото кое го надгледува развојот на WWW. Вработен е на MIT, најценетиот технички универзитет во САД, а иднината на семрежјето ја гледа во семантичкиот веб-паметен систем на организација на податоците на семрежјето, кој на машините ќе им овозможи подобро сфаќање на човековите потреби, а со самото тоа и ќе даде подобар одговор на нив.

Категорија:Англиски пронаоѓачи
Категорија:Британски информатичари
Категорија:Семрежје
Категорија:Носители на Кралскиот медал
Категорија:Носители на британскиот Орден за заслуги
Категорија:Британски витези
Категорија:Членови на Кралското друштво
Категорија:Членови на Националната академија на науките на САД
Категорија:Родени во 1955 година
Категорија:Луѓе од Лондон
Категорија:Добитници на Тјуринговата награда
Категорија:Витези-заповедници на Редот на Британската Империја
Категорија:Членови на Американската академија на уметностите и науките
Категорија:Живи луѓе
Категорија:Апсолвенти на Оксфордскиот универзитет
Категорија:Членови на Американското филозофско друштво
Грб на Нов Зеланд

**Грбот на Нов Зеланд** е официјален симбол на Нов Зеланд. Првиот грб бил доделен од кралот Џорџ V на 26 август 1911, додека моменталната верзија била доделена од кралицата Елизабета II во 1956.

## Историја и дизајн
Сѐ до 1911, Нов Зеланд се служел со грбот на Обединетото Кралство. Кога во 1907 г. Нов Зеланд станал доминион, било решено дека треба да се има свој грб, па така се одржал конкурс на грбови. Од добивањето на сопствен грб во 1911, па до денес, грбот на Нов Зеланд останува многу сличен, со мали промени во 1956.

Уште од 1911, штитот е непроменет: поделен е на четири дела, каде во првиот стојат четири ѕвезди кои го симболираат соѕвездието Јужен Крст, како што е прикажано на државното знаме, но ѕвездите се со поинакви пропорции; во вториот дел стои златно руно кое го симболизира сточарството; во третиот дел стои сноп жито кое го симболизира земјоделството; на четвртиот пак, стојат два вркстени чекани кои го претставуваат рударството. По средината вертикално (како ординарија) лежи бел широк појас, со три бродови кои ја симболизираат важноста на поморската трговија, како и доселеничкото потекло на Новозеланѓаните.

Пред 1956 г. штитот бил сосем ист, но неговото окружување било поинакво. Челенката била полулав (горната половина од буен лав) кој го држел британското знаме, а на подножјето на штитот имало лента со државното мото „Onward“ (Напред). Наместо листови папрат имало стилизирани завои.

Првичните штитодржачи исто така по малку се разликувале. Жената имала црвенкасто-кафена коса, а двете фигури гледале напред наместо во штитот. Иако не постојат непосредни документарни докази, веројатно е дека модел за жената на грбот била велингтонската џетсетерка Алис Спрег. Моделот за маорскиот воин е непознат.

Штитот денес го држат две фигури, русокоса европска жена која го држи новозеландското знаме, и маорски воин кој држи *таиаха* (маорско церемонијално копје). Врз штитот стои круната на Св. Едвард, а под штитот има два сребрени папрата и лента со зборовите „New Zealand“ (Нов Зеланд).

Според биографијата на поранешниот премиер на Нов Зеланд, Сер Џон Маршал, жената на обновениот грб била нацртана според ликот на Грејс Кели, неговата омилена глумица.

Грбот е основа за кралскиот стандард на Кралицата на Нов Зеланд.

## Надворешни врски
* Грбот на Нов Зеланд со поопширна историја и слики  
* Министерство за култура и национални богатства - За грбот  
* Блазон на „Енциклопедија на Нов Зеланд“ од 1966 г. 
* Зеландија, ќерката на Британија: жената симбол на Нов Зеланд (особено во раниот XX век)  

Нов Зеланд
Категорија:Национални симболи на Нов Зеланд
Тешко е да се биде фин (филм)

**„Тешко е да се биде фин“** е босанско-херцеговски филм од 2007 година во режија на Срѓан Вулетиќ со Саша Петровиќ, Дариа Лоренци, Емир Хаџихафизбеговиќ, Сенад Башиќ и Александар Сексан во главните улоги.

Тоа е едноставен, директен и комичен филм за човекот кој сака да биде добар. Ова е филм за човек кој сака да биде добар во градот Сараево и во Државата БиХ каде што да се биде добар понекогаш значи да се биде глуб и понекогаш тоа може да ви донесе тешкотии бидејќи да се биде добар значи да се загрози и уништи нешто што е востановено како „ОК“.

А „ОК“ е да се купува украдена облека, украдени автомобили, што и да е украдено, да не плаќате данок, и да подмитувате за сѐ што ви треба. Некогаш е потребно да се жртвувате за да се вратите на правиот пат.

Овој филм е кандидат за оскар на БиХ.

Категорија:Босански филмови
Категорија:Филмови од 2007 година
Акад

right|220px

**Акад** (Сумерски: *Agade*) бил северните области на Месопотамија кои биле населени од семитски премиња кои ја создале *Акадската цивилизација*. Оваа цивилизација се развивала паралелно со Сумерската. Жителите на Акад зборувале јазик различен од Сумерите. Населението се занимавало со земјоделство. Најголемате моќ ја достигнале во времето на кралот Саргон | (околу 2369-2314 година пр.н.е.). Тој успеал да ги обедини северните области и потоа да ги завладее и јужните краеви, а себеси се нарекол *крал на четирите страни на светот*. Името *Саргон* значи *кралот е праведен*.


Категорија:Историја на Ирак
Категорија:Блискиот Исток во стариот век
Категорија:Поранешни монархии во Азија
Категорија:Поранешни царства
Тони Парсонс

**Тони Парсонс** (англиски *Toni Parsons*, роден во ноември 1953 во Рамфорд - Лондон) е британски писател и новинар.

## Животопис
Тони Парсонс е роден во чиновничко семејство во лондонскиот Рамфорд но пораснал во Есекс. Кога имал дваесет години се вработил во фабрика за производство на џин и таму работел сѐ до 1976 година. Потоа станал музички новинар и ја прател експлозијата на панкот и новиот бран. Парсонс се оженил со своја колешка, а кога се развеле му било доделено старателството над нивниот четиригодишен син Боби.

Тони Парсонс е син на бивш маринец кому му бил доделен Орден за исклучителна служба во текот на Втората светска војна, што е второ по важност одликување во британската војска. Тие два односи - со синот кого што сам го одгледувал и со покојниот татко кого го обожавал - ја чинат основата и сржта на неговиот роман Човек и момче (***Man and Boy***).

Тони Парсонс е еден од најпознатите писатели во Англија. Во текот на 70-те години од XX век бил музички критичар во НМЕ (англиски *NME* - *New Musical Express*), едно од највлијателните музички списанија во Британија. Неговите интервјуа со групите како што се Клеш (англ. *The Clash*), Секс Пистолс (англ. *Sex Pistols*), Блонди (англ. *Blondie*), Токинг Хедс (англ. *Talking Heads*) и Рамонс (англ. *Ramones*) го направиле култна фигура меѓу младите во Англија. Парсонс добивал награди за својата новинарска работа во списанијата *GQ* и *Elle* во текот на 80-те години. Во 90-те години станал еден од најпознатите телевизиски коментатори на емисијата *Late Review* на телевизискиот канал ББС.

Неговиот прв роман Човек и момче доживеал огромен успех во Англија и само во првите два месеци продаден е во тираж од 750.000 примероци. По него објавил и други успешни романи.

## Библиографија
* Човек и момче (1991)
* За мојата малечка (2001)
* Човек и жена (2002) 
* Вистинско семејство (2004)
* Нашите незаборавни приказни (2005)
* Мојата омилена сопруга (2007)

## Занимливости
* Хрватската глумица и сценаристка Јелена Велјача била обвинета дека нејзиното сценарио за хрватската тв серија Обични луѓе всушност е плагијат на романот Вистинско семејство на Тони Парсонс чии права за екранизација веќе ги откупила американската глумица Џулија Робертс.

## Наводи

## Надворешни врски
* Биографија и презентација на романите на Тони Парсонс (**англиски**)
* Колумни на Тони Парсонс во Mirror.co.uk (**англиски**)
* Статија за Тони Парсонс во The Indipendent (**англиски**)
* Статија на Тони Парсонс за Брус Спрингстин во 1984 година  (**англиски**)
* Интервју со Тони Парсонс во Telegraph.co.uk (**англиски**)

Категорија:Англиски писатели
Категорија:Англиски новинари
Категорија:Родени во ноември
Категорија:Родени во 1953 година
Категорија:Живи луѓе
Ние сме од џез (филм)

**Ние сме од џез** () − руски (советски) филм од 1983 во режија на Карен Шахназаров.

### Содржина
Советска Русија во 1920тите. Музичка комедија за студент по музика, исклучен од школата поради тоа што сака џез, звуци кои потсетуваат на капитализмот во Обединетите Држави. Здружувајќи се со уште двајца улични музичари формира бенд, со кој патува од град во град обидувајќи се да успее.

### Надворешни врски
*
*

Категорија:Руски филмови
Категорија:Филмови од 1983 година
Македонски Египќани

**Македонски Египќани** — составен дел на Балканските Египќани, кои своето потекло го имаат од Стариот Египет, уште од најстарите цивилизациски времиња на Балканот. Нивното постоење е забележано во многу историографски, археолошки, етнографски, лингистички и други извори. Заедницата на Египќаните во Македонија има свои специфични елементи на својата етно-култура, во својата материјална, духовна и општествена култура, со својата специфична ендогамија, но и етно-мимикрија. Според некои документи од Ватиканскиот архив идентитетот на египќанското население на Балканот е присутно во 306 година. Може да се следи континуитетот на присутност на оваа заедница за време на сите историски периоди до ден денешен. Во 1867 година во весникот „Македонија” што е издаван во Цариград (8 август 1867 година) има едно писмо испратено до уредникот на весникот, потпишано од *„Еден Египтјанин*” од Прилеп, со содржина за заштита и борба за малцинските и религиозаните права на луѓето од заедницата на Египќаните.

Процесот на јавно изјаснување на својот сопствен идентитет на Египќаните започнал во 1970-тите години со првите напори за добивање на сопствена графа „*Египќани*” во пописите на поранешна Југославија, и во СР Македонија одделно. Некои Египќани во Македонија на пописот од 1981 година се декларирале себеси како „**Еѓупци**“ но биле рекласифицирани како „Роми“, додека другите се изјаснувале како „Египќани“ за првпат во СР Македонија, но тие исто така не биле обработени во пописните резултати и биле класифицирани како „*други*“. Со цел да се добие посебна графа „Египќани“, луѓето започнале да составуваат петиција, не само во Македонија, но и во Косово исто така (над 4000 луѓе од Косово ја потпишале петицијата), што  била доставена до разните дистанци на органите на власта на тогашна СФР Југославија. Тешките напори завршиле со пописот од 1991 година, кога египќанските активисти успеале да ги убедат југословенските власти да воведат графа за Египќаните во пописните листи.

## Личности

* Омер Зекировски — македонски режисер
* Рубин Земон — македонски универзитески професор и етнолог
* Акиф Бајрамов - Поштаро
* Нешад Аземовски — активист во невладиниот сектор, член на претседателство на сојуз на балкански Египќани, активист во невладин сектор
* Зизо Љамковски — Претседател на здружението за заштита на културниот идентет на Египќаните ИЗИДА 41/21 Ресен
* Вахид Мемед - активист во невладиниот сектор ,заменик претседател на Здружение на балканските Египќани во Македонија,младински работник

## Наводи

*
Бабин Дол

**Бабин Дол** — населба на Куманово, која се наоѓа во јужниот дел на градот, близу градските гробишта и е населена со Македонци.

## Поврзано

* Бабин До (Шипово)  — село во Општина Шипово, Република Српска, БиХ
* Бабин До (Неум) —село во Општина Неум, Херцеговина, БиХ

Категорија:Населби и маала во Куманово
Писи (Франција)

**Пуси** () — село и во Ла Лешер комун во Савоја департамент во Франција.

Категорија:Рона-Алпи
Потреба

**Потребата** го претставува дејството и резултатот од користењето на едно добро или услуга, односно потребата е објективен израз на условите за опстојување на определен поединец, социјална група или општество. Самата потреба може да се јави како *материјална* или *нематеријална*, *првична* или *вторична*, *поединечна* или *колективна*, *физичка*,*духовна* или *социјална* итн. Крајна цел при користењето на потребата е задоволување на моментални или идни нужди.

Категорија:Психолошки концепти
Категорија:Маркетинг
Категорија:Економски поими
Категорија:Мотивација
Категорија:Чувства
Банкнота

200пpx|мини|десно|Банкноти на различни валути

**Банкнота** или **книжна пара** — паричен симбол која има определена парична вредност.  Банкнотата се издава од страна на емисиона банка.  За првпат банкнотите биле користени во Кина во 7 век а во Европа тие престигнале во 1660 година. Банкнотите првобитно биле издавани од комерцијални банки, од кои законски се барало да ги откупат средствата за законско плаќање (обично златна или сребрена паричка) кога биле предадени на главниот благајник на банката од која потекнувале. Овие комерцијални банкноти се тргувале само по номинална вредност на пазарот кој бил опслужуван од страна на банката издавач на истите.
  Комерцијалните банкноти биле заменети со националните банкноти кои биле (и сѐ уште се) издавани од централните банки.

Националните банкноти се претежно законски платежни средства, што значи дека инструментот за плаќање е дозволен и регулиран со закон или признаен од правен систем при подмирувањето на обврските.

 Историски гледано, банките се обидувале да се осигураат дека секогаш можат да им платат на своите клиенти во монети кога тие презентираат банкноти за плаќање. Оваа практика на "поддршка" на белешките со нешто од кое има „вистинска“ вредност е основата за историјата на централната банка за поддршка на нивните валути со злато или сребро. Денес, повеќето национални валути немаат поддршка во скапоцени метали или стоки и имаат вредност само од декрет. Со исклучок на монетите со колекционерска вредност кои се изработуваат од некој благороден метал, монетите се користат за пониски апоени, додека банкнотите се користат за повисоки апоени.

## Наводи


Категорија:Хартиени производи
Дезинфлација

**Дезинфлацијата** претставува стопирање на постојаното зголемување на цените на стоките или услугите, односно намалување на процентот на инфлацијата. Дизинфлацијата е често поврзана со дефлацијата, која пак се занимава со намалувањето на цените во одреден временски период. Доколку во некоја земја или регион се случи дезинфлација, овој период од економски раст на тој регион се смета за позитивен во сооднос со економијата. Доколку дизфлацијата се појавува неколкупати во годината како и во наредните неколку години доаѓа до стабилизирање на самите економски индикатори во определена земја или регион.

Категорија:Инфлација
331 п.н.е.

**331 п.н.е.** — година според општоприфатениот календар. Тоа била 331. година пред новата ера, 331. од првиот милениум п.н.е., 31. од 4 век п.н.е. и втора од 330-тите п.н.е.

## Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509&nbsp;г.&nbsp;п.н.е. според продолжениот јулијански календар, истата трае во текот на 5177 и 5178 година. Според асирскиот календар, во којшто мерењето на времето започнува од 4750 г.&nbsp;п.н.е, кога се проценува дека бил изграден првиот храм во граот Асур, станува збор за 4419 година. Понатаму, во еврејскиот календар, којшто започнува на 1 септември 3760 г.&nbsp;п.н.е. според продолжениот јулијански календар или околу една година пред создавањето на светот според Евреите, годината се протега во текот на 3429 и 3430 еврејска година. Според календарот на Римјаните, којшто започнува од 753 г.&nbsp;п.н.е., кога браќата Ромул и Рем го основале градот Рим (познато и како *[[Ab urbe condita]]*), годината е избројана како 422.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г.&nbsp;п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г.&nbsp;п.н.е. На тој начин, според првото гледиште, 331 година се протега во 2305 и 2306, додека според второто гледиште, годината трае во текот на 2365 и 2366 кинеска година. Будистичкиот календар започнува да го мери времето од 543&nbsp;г.&nbsp;п.н.е., година во којашто се смета дека Буда достигнал состојба на нирвана, и годината ја брои како 212. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 981 и 980 исламска година пред хиџра.

## Настани
* Александар Македонски заминал од Египет со своите војски кон Феникија, оставајќи го Клеоменес од Наукратис да го контролира Египет. 
* 1 октомври Александар Македонски го победил персискиот крал Дариј III во Битката кај Гавгамела. Дариј ја свртел својата двоколка и побегнал, а Александар ги гонел победените персиски војски. Александар станал господар на Персиското царство, и ги зазел градовите Вавилон и Суза со огромно богатство од 50.000 златници. 
* Додека Александар се борел во Азија, Агис III од Спарта, потплатен од Персијците и во отсуство на главнината од македонската војска, повел неколку грчки градови во побуна против Македонија. Ги придобил Крит, Пелопонез, Ахеја и Аркадија и ги ставил под своја контрола.

## Личности

* ...

## Откритија

* ...

Категорија:4 век п.н.е.
Светни светлина (филм)

„Светни светлина“ е филм од 2008 режиран од Мартин Скорсезе кој документира два настапа во 2006 година на рокенрол бендот Ролинг Стоунс како дел од нивната „A Bigger Bang" турнеја. Истовремено филмот вклучува и архивски снимки од кариерата на бендот. Филмот е насловен според истоимената песна која е дел од нивниот албум „Бегство од главната улица“ (анг. Exile on Main St.) од 1972 година. Албум од звучната лента на филмот е издаден во април 2008 година од Јуниверсал.

Скорсезе ги снимил Ролинг Стоунс за време на нивните концерти во Њујорк на 29 октомври и 1 ноември 2006 во театарот „Beacon“. На концертните снимки им претходи краток полудраматизиран вовед за подготовките за настапот, вкрстен со историски исечоци од вести и интервјуа со членовите на бендот. Настапите, кои биле додадени на турнејата поради снимањето на филмот, вклучиле поинаква список на песни од типичната листа изведувана на другите концерти од турнејата, а во публиката се појавуваат познати личности како Бил Клинтон и Александар Кважњевски. Филмот исто прикажува заеднички настап на бендот со Бади Гај, Џек Вајт и Кристина Агилера.

Позади сцената, за време на настапот на 29 октомври, Ахмет Ертегун се здобил со повреди на главата од кои подоцна починал. Поради тоа, филмот му е посветен на Ертегун.

Категорија:Американски филмови
Категорија:Филмови на англиски јазик
Категорија:Филмови од 2008 година
Атабеј

thumb|250px|Атабеј во Испарта провинца

**Атабеј** () е град и дистрикт во Испарта провинца во Турција, на Средоземно Море.

Категорија:Градови во Турција
Атанас Раздолов

**Атанас Раздолов** — македонски револуционер и писател.

## Биографија

Раздолов е роден во 1872 година во Берово, Малешевско, во семејството Топаловци. Уште млад тој го напушта родното место и оди во Софија. Задоен со преродбенските и ослободителните борби во малешевскиот крај и наоѓајќи се во работничка средина во Софија, ослободителните идеи кај младиот Раздолов се издигнуваат на повисоко ниво. Тој ја поврзува националноослободителната борба со револуционерната борба на работничката класа. Познат е под псевдонимот **„дедо Раздолчо“**. Членува во Македонскиот револуционерен социјалдемократски сојуз, основан од Васил Главинов.

Во 1901 година е затворен поради неговите пишувања за бугарскиот кнез Фердинанд.

За време на Балканските војни, тој бил доброволец во втората бригада од Седмата кумановска дружина на Македонско-одринскиот доброволен корпус на бугарската армија, со командирот потпоручник Георги Светогорски.

Атанас Раздолов самиот си го одзема животот во Софија во 1931 година.

## Творештво

[мини|200п|десно|Биста во градот [Берово]]

Раздолов е автор на 15 книги, помеѓу кои се: „Песните на востаникот“ (1895), „Крвавиот исток и бездушна Европа“ (1889), „Пред министерските врати“ (1907), „Иднината на балканскиот полуостров“ (1914). Објавил и повеќе статии, стихови и брошури со револуционерна содржина. Дел од неговите брошури по курири биле испраќани во внатрешноста на Македонија, за потребите на Организацијата.

## Пример од поезијата на Атанас Раздолов

Следната поема е извадок од „Песните на востаникот“.

## Белешки


## Надворешни врски

* „Иднината на Балканскиот Полуостров“
* За луѓето од Малешевијата - Атанас Раздолов
* Атанас Раздолов говори за това кои точно са Македонците

Раздолов
Раздолов
Раздолов
Категорија:Македонски поети
Категорија:Македонски преселници во Софија
Категорија:Родени во 1872 година
Категорија:Починати во 1931 година
Шопска салата

thumb|right|250px|Шопската салата е една од најомилените македонски салати

**Шопска салата** — едно од македонските традиционални предјадења, а освен тоа карактеристична е и за Бугарија и Србија. За потекло на оваа салата се зема регионот околу Шоплук препознатлив по доброто сирење што жителите го користеле во најразлични јадења. Наречена е по народноста Шопи и потекнува од босилеградскиот регион.

## Состојки

Во прилог се прикажани основните состојки за една голема чинија од оваа салата. Количината на салатата се менува во зависност од потребите.

* 500 г домати
* 3 главици кромид
* 1 зелена лута пиперка
* 200 грама овчо сирење
* 2 краставици
* масло
* сол
## Начин на приготвување

Доматите и излупените краставици исечете ги на коцки, а кромидот исечкајте го ситно. Посолете ги, налејте ги со масло и лесно измешајте. Одозгора ставете ја ситно сечканата лута пиперка и нарендајте го сирењето.

## Галерија



Податотека:Шопска салата (4).jpg|Шопска салата
Податотека:Шопска салата (5).jpg|Макадонска шопска салата
Податотека:Шопска салата со ракија.jpg|Шопска салата со ракија
Податотека:Шопска салата(1).jpg|Шопска салата



## Наводи

## Надворешни врски

Категорија:Македонска кујна
Категорија:Салати
Реџеп Шкријељ

**М-р Реџеп Шкријељ** — роден 1959 година во Меѓугор (кај Сеница) во областа Санџак, Србија. Се занимава со историографија, старотурска литература, етнологија, етномузикологија, историска генеалогија, ономастика, филологија, преведување и публицистика. Објавил неколку книги и научни студии во бројни списанија во бивша Југославија. Живее и работи во Скопје и Нови Пазар, Србија.

Категорија:Историчари
Мишел Бреал

thumb|right|Мишел Бреал
**Мишел** (Жил Афред) **Бреал**, роден во Ландо (Бавиер) на  и починат во Париз на , е француски јазичар, основоположник на семантиката.

Категорија:Француски јазичари
Категорија:Заповедници на Легијата на честа
Категорија:Апсолвенти на Високата нормална школа
Категорија:Починати во Париз
Категорија:Членови на Торинската академија на науките